 இடையே ஆகும் = இடையே வரும்.  பொழிப்புரை ஆய்தம் குற்றெழுத்திற்கு முன்னும் உயிர்மெய் வல்லெழுத்திற்குப் பின்னும் வரும். குறில் என வாளா கூறினாரேனும் தனிக்குறில் இணைக்குறில் இரண்டும் எனவும், வலியென வாளா கூறினாரேனும் உயிர்மெய் வல்லெழுத்து எனக் கொள்க. உதாரணம்:  எஃகு, கஃசு இவை தனிக்குற்றெழுத்தின் பின் வந்தன.  விலஃகி, இலஃகி இவை இணைக்குற்றெழுத்தின் பின் வந்தன. இடையே என்றமையால் மொழி முதலினும் ஈற்றினும் ஆய்தம் வாராதென்பது வெளிப்படை. 46. உத்திரி யிகரமவ்வூ ரிகரங் குறிய. (௪௬) உ திரி இகரம் ம ஊர் இகரம் குறிய.